|  |  |
| --- | --- |
| **Административна услуга №** | **ЦЕНТРАЛЕН РЕГИСТЪР НА ОСОБЕНИТЕ ЗАЛОЗИ****КЪМ МИНИСТЕРСТВО НА ПРАВОСЪДИЕТО** |
| **937** | **Вписване на промени във вписани обстоятелства относно договор за особен залог** |
| **Предоставя се на основание на:** |
| * Закон за особените залози - чл. 26, ал. 2
* Правилник за устройството и дейността на Централния регистър на особените залози към Министерството на правосъдието - чл. 9, ал. 3
 |
| **Услугата се предоставя и като вътрешно-административна:** |
| Не. |
| **Орган по предоставянето на административната услуга:** |
| Директор на ЦРОЗ |
| **Срок за предоставяне:** |
| Искането за вписване се разглежда незабавно. |
| **Срок на действие на документа/индивидуалния административен акт:** |
| Безсрочно. |
| **Орган, осъществяващ контрол върху дейността на органа по предоставянето на услугата:** |
| Министър на правосъдието |
| **Орган, пред който се обжалва индивидуален административен акт:** |
| Министър на правосъдието |
| **Ред, включително срокове за обжалване на действията на органа по предоставянето на услугата:** |
| Вписването може да бъде отказано само ако искането няма необходимото съдържание или не е внесена определената държавна такса, като едновременно с това отказът се съобщава на заявителя срещу подпис върху заявлението или с препоръчано писмо с обратна разписка.Отказът да бъде извършено вписването подлежи на обжалване по административен ред пред министъра на правосъдието. Заявителят може незабавно да обжалва отказа и допълнително да изложи съображенията си в седемдневния срок за обжалване.  Отказът на министъра на правосъдието подлежи на обжалване по реда на Административнопроцесуалния кодекс. |
| **Електронен адрес, на който се предоставя услугата:** |
| <https://www.justice.government.bg/home/index/32797d12-56b2-4385-9b36-b0ed9e7416f0?top=1> |
| **Електронен адрес за предложения:** |
| croz@justice.government.bg |
| **Административни звена, в които се подават документите и се получава информация за хода на преписката:** |
| Главна дирекция "Централна регистърна служба и местни регистърни бюра"Адрес: обл. София (столица), общ. Столична, гр. София, р-н Средец, ул."Аксаков"№5, п.к. 1000Код за междуселищно избиране: 02Телефон за връзка: (02)9237-528, (02)9237-526, 9237-459Факс: (02)9872881Адрес на електронна поща: croz@justice.government.bgРаботно време: Стандартно работно време, от 09:00 до 17:30Приемното време за граждани е съобразено с нуждите на потребителите, ползващи предоставяните административни услуги - всеки работен ден от 09,30 часа до 12,00 часа и от 13,30 часа до 16,00 часа.В звеното е осигурен достъп за хора с увреждания. |
| Отдел "Финансово-счетоводна и стопанска дейност" - ДеловодствоАдрес: обл. София (столица), общ. Столична, гр. София, р-н Средец, ул."Аксаков"№5, п.к. 1000Код за междуселищно избиране: 02Телефон за връзка: (02)9237-492, (02)9237-485Факс: (02)9872881Адрес на електронна поща: croz@justice.government.bgРаботно време: Стандартно работно време, от 09:00 до 17:30В звеното е осигурен достъп за хора с увреждания |
| **Необходими документи и изисквания** |
| **1.  Попълнено заявление - образец № 1 за вписване на договор за особен залог** (чл. 9, ал. 1 и ал. 3 от Правилника за устройството и дейността на Централния регистър на особените залози към Министерството на правосъдието). - В Група № 1 "№ на разпореждането за първоначално вписване" на заявлението за вписване задължително  се посочва номерът на първоначалното вписване в регистъра, с което са вписани обстоятелствата по договора за залог. - Променените обстоятелства се посочват в съответните групи и полета на заявлението, а в полетата, които се отнасят за обстоятелства, които не се променят, се вписва: “без промяна”. Заявленията и разпорежданията за служебно вписване - образци № 1 - 12, не могат да имат поправки и зачерквания и се подписват (чл. 25, ал. 1 от Правилника за устройството и дейността на Централния регистър на особените залози към Министерството на правосъдието).Полетата от заявленията, които остават празни поради незаявяване на обстоятелствата, за които са предвидени, се попълват с думата "не" или "няма" (чл. 25, ал. 2 от Правилника за устройството и дейността на Централния регистър на особените залози към Министерството на правосъдието).Когато някои от полетата на заявлението не са достатъчни, за да съберат цялата заявена информация, в съответното поле се посочва част от нея, добавя се текстът: “и съгласно продължение към поле №....” и на отделна страница - приложение към заявлението се допълва съдържанието на полето, като се индивидуализира за коя група и поле от заявлението се отнася продължението (чл. 25, ал. 3 от Правилника за устройството и дейността на Централния регистър на особените залози към Министерството на правосъдието). Когато е необходимо да бъдат направени продължения към повече групи и полета в заявлението за вписване, няма пречка същите да бъдат обединени на една или повече страници. Пример:“Продължение към Група ...., поле ....:..........текст............................................; Продължение към Група ...., поле ....:..........текст............................................; Продължение към Група ...., поле ....:..........текст............................................”  и т.н. **2. Писмено съгласие от съответното лице за извършване на вписването** (чл. 27, ал. 5 от Закона за особените залози, чл. 9, ал. 4 от Правилника за устройството и дейността на Централния регистър на особените залози към Министерството на правосъдието). Съгласието за вписване може да бъде дадено върху заявлението за вписване (при изискване за нотариална заверка на подписа, същата може да бъде извършена на гърба на заявлението) или върху отделна декларация, приложена към заявлението. Декларацията за съгласие следва да съдържа всички обстоятелства, които се заявяват със заявлението за вписване, към което е приложена. Съгласието на лицето е налице и когато договорът, правата по който се вписват, е сключен в писмена форма (при изискване за нотариална заверка на подписа за съгласие за вписване договорът следва да е нотариално удостоверен), съдържа заявените за вписване обстоятелства и е приложен към заявлението.  - Информацията за лицето, придобило права върху заложеното имущество, се посочва в полетата на група "Залогодател" и заявлението се придружава с писменото съгласие на посоченото лице (чл. 9, ал. 4, т. 1 от Правилника за устройството и дейността на Централния регистър на особените залози към Министерството на правосъдието); - При вписване на прехвърлянето на обезпеченото вземане (чл. 26, ал. 2, т. 1 от Закона за особените залози) в съответния регистър към заявлението се прилага документ за извършената сделка и писменото съгласие с нотариална заверка на подписа на заложния кредитор (чл. 27, ал. 5, т. 1 от Закона за особените залози). - При вписване на встъпването в правата на заложния кредитор при условията на чл. 32, ал. 6, както и встъпването в обезпеченото вземане (чл. 26, ал. 2, т. 2 от Закона за особените залози) в съответния регистър към заявлението се прилага документ за извършената сделка и официален документ, удостоверяващ удовлетворяването на заложния кредитор или писмено потвърждение от заложния кредитор с нотариална заверка на подписа (чл. 27, ал. 5, т. 2 от Закона за особените залози).  - При вписване на подновяването и заместването в задължението - промяна на длъжника по обезпеченото вземане (чл. 26, ал. 2, т. 3 от Закона за особените залози) в съответния регистър към заявлението се прилага се прилага документ за извършената сделка и писменото съгласие с нотариална заверка на подписа на залогодателя (чл. 27, ал. 5, т. 3 от Закона за особените залози) и на заложния кредитор (чл. 2, ал. 3 от Закона за особените залози и чл. 9, ал. 4, т. 2 от Правилника за устройството и дейността на Централния регистър на особените залози към Министерството на правосъдието). - информацията за всички останали промени, заявени за вписване, се посочва в съответните групи и полета, и заявлението се придружава с писменото съгласие на лицето, вписано в регистъра в групата "Заложен кредитор" с нотариална заверка на подписа (чл. 2, ал. 3 от Закона за особените залози, чл. 9, ал. 4, т. 3 от Правилника за устройството и дейността на Централния регистър на особените залози към Министерството на правосъдието); **3. Документ за извършената сделка** (чл. 27, ал. 5 от Закона за особените залози) в оригинал, нотариално заверен препис или препис, заверен “Вярно с оригинала” от заявителя.**4. Декларация по чл.264, ал.1 от Данъчно - осигурителния процесуален кодекс**, подписана лично от физическото лице - залогодател или законния представител на юридическото лице-залогодател. Когато преписката се подава от приносител, декларацията следва да е нотариално заверена. Декларацията се подава в случаите, в които е заявено вписване на нов залогодател по договора за особен залог или в които с допълнителното вписване се учредява нов залог върху имущество.**5. Декларация по чл. 27, ал. 2, т. 4 от Закона за особените залози за истинност на заявените обстоятелства**. Декларацията се подписва лично от заявителя при заявяване на вписването пред служителя на регистъра. Когато заявителят не се явява лично, а преписката се подава от приносител, различен от заявителя и упълномощен да извършва съответното действие пред ЦРОЗ, декларацията следва да е нотариално заверена. **6. Документ за платена държавна такса** (чл.2 и чл.7, т.1 от Тарифа за държавните такси, събирани от Централния регистър на особените залози по Закона за особените залози) - 25 лв. за първия лист от заявлението и по 10 лв. за всяка следваща страница, декларацията по чл.264, ал. 1 от ДОПК и документът за съгласие, ако е приложен отделно. **7. Документ за самоличност на заявителя (приносителя)** - изисква се при проверка на данните на заявителя (чл. 29, ал. 2 от Правилника за устройството и дейността на Централния регистър на особените залози към Министерството на правосъдието). В случаите, в които заявителят е адвокат с изрично пълномощно (чл. 27, ал. 7 от Закона за особените залози), се представя и пълномощното на заявителя в оригинал или заверен препис “Вярно с оригинала”. В случаите, в които преписката се подава от приносител, различен от заявителя и упълномощен да извършва съответното действие пред ЦРОЗ, пред служителя на регистъра се представя оригинал или заверен препис “Вярно с оригинала” на пълномощното на приносителя, за да се установи самоличността и качеството на лицето – приносител, което ще получи потвърждението за извършеното вписване (чл. 30, ал. 4 от Правилника за устройството и дейността на Централния регистър на особените залози към Министерството на правосъдието). **Допълнителни изисквания:** **1. Залогодателят трябва да e търговец или лице по чл.2 от Търговския закон (чл. 3 от Закона за особените залози)** **Ограничението не се прилага по отношение на:**  юридически лица с членове - лицата по чл. 2 от Търговския закон; съпруга на едноличния търговец, съответно съпруга на лицето по чл. 2 от Търговския закон; общини, които обезпечават общински дълг, поет при условията и по реда на Закона за общинския дълг; Фонда за гарантиране на влоговете в банките, когато обезпечава ползваните от него заеми; юридически лица с нестопанска цел, които извършват стопанска дейност - относно извършваната от тях стопанска дейност. **Ограничението не се прилага:** при залог на безналични ценни книжа, дружествени дялове от събирателни и командитни дружества, командитни дружества с акции и дружества с ограничена отговорност, както и на права върху патенти за изобретения и полезни модели, регистрирани марки, промишлени дизайни, топологии на интегрални схеми и сертификати за сортове растения и породи животни. **2. Вписване на договор за особен залог може да се заяви от** длъжника, залогодателя, съответно от заложния кредитор (чл. 27, ал. 3 от Закона за особените залози) или друго лице в предвидените по закон случаи. Вписването и заличаването се заявяват лично от законния представител или от адвокат с изрично пълномощно за извършване на съответното вписване или заличаване (чл. 27, ал. 7 от Закона за особените залози). 3. **При наличие на предходен залог върху същото имущество заложният кредитор представя съгласието на предходните заложни кредитори** (чл. 14, ал. 1 ЗОЗ). Това правило се прилага и за учредяване на залог върху актив, включен в заложено търговско предприятие при условията на чл. 21, ал. 3 ЗОЗ. **Ред за приемане и разглеждане на исканията за вписване** Заявленията за вписване се подават лично от заявителите в Централната регистърна служба - София или в което и да е от местните регистърни бюра на ЦРОЗ в страната. В случаите, в които подписът на заявителя е нотариално удостоверен, преписката може да бъде подадена от приносител, упълномощен да извършва съответното действие пред ЦРОЗ. В тези случаи пред служителя на регистъра се представя заверен препис “Вярно с оригинала” на пълномощното на приносителя.Преписки за вписване с нотариално удостоверени подписи върху документите може да бъдат заявени и чрез лицензиран пощенски оператор в Централната регистърна служба в гр. София. Заявленията за вписване се разглеждат незабавно от длъжностните лица, които извършват проверка за съответствие с изискванията, регламентирани в Закона за особените залози и Правилника за устройството и дейността на ЦРОЗ. Длъжностните лица по вписванията оказват съдействие на заявителите при попълване на образците на заявленията.При констатиране на непълноти в заявените за вписване обстоятелства и/или представени документи, длъжностното лице връща заявлението на заявителя с указания за тяхното отстраняване или предоставяне на необходимата информация. Длъжностното лице по вписванията е длъжно да посочи на заявителя всички допуснати пропуски. Заявителят може да отстрани пороците и да подаде ново искане. Новото искане се вписва по реда, по който е постъпило в регистъра. Постъпилите в местните регистърни бюра искания за вписване се разглеждат и се изпращат незабавно по реда на постъпването им в Централната регистърна служба – гр.София. Всяко допълнително вписване получава пореден номер, генериран автоматично от информационната система на регистъра на особените залози. **Получаване на документ, удостоверяващ извършената услуга**След извършване на вписването на заявителя се издава **потвърждение** за извършеното вписване с приложени към него заверени копия на съхранените в регистъра електронни образи на документите, въз основа на които е извършено вписването. |
| **Образци** |
| [Образец №1 Заявление за вписване на договор за особен залог (.xlsx)](https://iisda.government.bg/adm_services/service_sample_file/61415_47883) [Образец №1 Заявление за вписване на договор за особен залог (.pdf)](https://iisda.government.bg/adm_services/service_sample_file/61415_158786) [Декларация за истинност по чл.27, ал.2, т.4 ЗОЗ](https://iisda.government.bg/adm_services/service_sample_file/61415_73084) [Декларация по чл. 264, ал. 1 от Данъчно - осигурителния процесуален кодекс](https://iisda.government.bg/adm_services/service_sample_file/61415_73085) |
| **Нормативна уредба** |
| [Закон за особените залози](https://iisda.government.bg/adm_services/service_regulatory_file/61415_51521) [Правилник за устройството и дейността на Централния регистър на особените залози към Министерството на правосъдието](https://iisda.government.bg/adm_services/service_regulatory_file/61415_51522) [Тарифа за държавните такси, събирани от Централния регистър на особените залози по Закона за особените залози](https://iisda.government.bg/adm_services/service_regulatory_file/61415_47882) [Кодове на държавите](https://iisda.government.bg/adm_services/service_regulatory_file/61415_51523) [Кодове на окръжните съдилища](https://iisda.government.bg/adm_services/service_regulatory_file/61415_51524)[Кодове на митниците](https://iisda.government.bg/adm_services/service_regulatory_file/61415_51525) |
| **Заплащане за услугата** |
| **За услугата се заплаща такса**За вписването в Централния регистър на особените залози се заплаща държавна такса, определена по Тарифа на Министерски съвет за държавните такси, събирани от Централния регистър на особените залози по Закона за особените залози.За вписване на промени във вписани обстоятелства относно договор за особен залог се събира такса 25 лв. за първия лист от заявлението и по 10 лв. за всяка следваща страница на заявлението (приложенията към съответните групи и полета в заявлението) и документа за съгласие, ако е приложен отделно (чл.2 и чл.7,т.1 от Тарифа за държавните такси, събирани от Централния регистър на особените залози по Закона за особените залози).Плащанията се извършват по банков път по банковата сметка на ЦРОЗ:"УНИКРЕДИТ БУЛБАНК" АД ул. ИВАН ВАЗОВ №1 IBAN: BG02UNCR76303100111765 BIC: UNCRBGSFВ платежното нареждане задължително се посочва основанието за плащане на таксата (за вписване на промени по вписан договор за особен залог) и наименованието на лицето, по чиято партида се иска вписването.Към всяка преписка за вписване се прилага документ, удостоверяващ платената държавна такса.**Услугата може да бъде заплатена по един от следните начини:**По банков път |